Baran rojêke werişt ra Quweytî ra Sûrîye ra verê xo da koyanê Kurdîstanî. Gerîlayê HPGyî Baran Şamerîyî têkoşînê hemparî yê şaranê kurdan, ereban û sûryanan ra bawer kerd û Behdînan de dest pê cuya newîye kerd. Şamerîyî wina qala tewrbîyayîşê xo kerd:
''Paradîgmaya Rayberîye Sûrîye de û mîyanê şaran de rayîrê xelisîyayîşî yo. Şorişê Rojawanî bi çimeyo pîl ê îstîfadekerdişî. Kurdan Sûrîye de, Rojawan de xoverdayîşêko pîl kerd. Terorê DAÎŞî xîret kerd ke Sûrîye de tehlukeyêko pîl biaferno. Şerwananê kurdan xoverdayîşêko bêhempa kerd. Ma no Reqa, Dêra Zor û Minbic de dî.
2 serrî yo ez koyanê Kurdîstanî de ya. Mi rê cuya gerîlayan fîraz a. koyanê Kurdîstanî de manewîyatêk û embazîyêka pîle esta. Cuya azade ya kurdan zaf tesîrê mi kerd. Sebebo tewr pîl ê tewrbîyayîşê mi cuya newîye û têkoşîno newe bîyî.''
